ગુરૂગ્રામના રિયાન સ્કૂલમાં 7 વર્ષના પ્રદ્યુમ્નની હત્યા બાદ આ શાળા પર વાલીઓનો રોષ ભડકી ઉઠ્યો હતો. રવિવારે શાળાની બહાર પ્રદર્શન કરી રહેલાં માતા-પિતા પર પોલીસે લાઠીચાર્જ કર્યો હતો, આ દરમિયાન ત્યાં હાજર મીડિયાકર્મીઓ પણ પોલીસના નિશાને આવી ગયા હતા. એક સમાચાર પત્રના પત્રકારના હાથ પર પોલીસના લાકડી એટલી જોરમાં વાગી હતી કે, તેના હાથમાં ફ્રેક્ચર થયું હતું. પોલીસ કર્મચારીઓએ મીડિયાના કેમેરા પર પણ પ્રહારો કર્યા હતા. પોલીસ દ્વારા મીડિયા કર્મચારીઓ પર કરવામાં આવેલ હુમલાની નેતાઓએ નિંદા કરી છે.